title: A Tanács (EU, Euratom) 2017/869 határozata (2017. május 16.) a Számvevőszék egy tagjának kinevezéséről

text:
               20.5.2017

               HU

               Az Európai Unió Hivatalos Lapja

               L 131/22

         A TANÁCS (EU, Euratom) 2017/869 HATÁROZATA
   (2017. május 16.)
   a Számvevőszék egy tagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (2) bekezdésére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel Magyarország javaslatára,
   tekintettel az Európai Parlament véleményére (1),
   mivel:

               (1)

               FAZAKAS Szabolcs megbízatása 2016. május 6-án lejárt.

               (2)

               Ezért új tagot kell kinevezni,

         ELFOGADTA EZT A HATÁROZATOT:
   1. cikk
   A Tanács a 2017. szeptember 1-től2023. augusztus 31-ig terjedő időszakra PELCZNÉ GÁLL Ildikót nevezi ki a Számvevőszék tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. május 16-án.

            a Tanács részéről

            az elnök

         L. GRECH

      (1)  A 2017. április 27-i vélemény (a Hivatalos Lapban még nem tették közzé).


title: 2013/36/EU: A Tanács határozata ( 2012. október 29. ) az Európai Unió és az Európai Szervezet a Légi Közlekedés Biztonságáért nevű szervezet közötti, a megerősített együttműködés általános keretét létrehozó megállapodásnak az Unió nevében történő aláírásáról és ideiglenes alkalmazásáról

text:
               19.1.2013

               HU

               Az Európai Unió Hivatalos Lapja

               L 16/1

      A TANÁCS HATÁROZATA

   (2012. október 29.)
   az Európai Unió és az Európai Szervezet a Légi Közlekedés Biztonságáért nevű szervezet közötti, a megerősített együttműködés általános keretét létrehozó megállapodásnak az Unió nevében történő aláírásáról és ideiglenes alkalmazásáról
   (2013/36/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az Európai Bizottság – a Bizottságot a tárgyalások megkezdésére felhatalmazó, 2011. október 6-i tanácsi határozattal összhangban – az Unió nevében tárgyalásokat folytatott az Európai Unió és az Európai Szervezet a Légi Közlekedés Biztonságáért nevű szervezet közötti, a megerősített együttműködés általános keretét létrehozó megállapodásról (a továbbiakban: a megállapodás).

               (2)

               A megállapodást 2012. április 24-én parafálták.

               (3)

               A megállapodást alá kell írni, és a megkötéshez szükséges eljárások befejezéséig ideiglenesen alkalmazni kell.

               (4)

               Meg kell állapítani az Uniónak a megállapodás által létrehozott vegyes bizottságban való részvételére vonatkozó eljárási szabályokat,

         ELFOGADTA EZT A HATÁROZATOT:
   1. cikk
   Az Európai Unió és az Európai Szervezet a Légi Közlekedés Biztonságáért nevű szervezet közötti, a megerősített együttműködés általános keretét létrehozó megállapodásnak az Unió nevében történő aláírására a Tanács felhatalmazást ad, feltételezve a megállapodás megkötését.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t, feltételezve a megállapodás megkötését.
   3. cikk
   A megállapodást – annak 13.1. pontjának megfelelően – aláírásának napjától a megkötéséhez szükséges eljárások befejezéséig ideiglenesen alkalmazni kell.
   4. cikk
   (1)   A megállapodás 7. cikke értelmében létrehozott vegyes bizottságban az Uniót a Bizottság képviseli.
   (2)   A Bizottság a Tanács által kijelölt különbizottsággal folytatott konzultációt követően meghatározza a vegyes bizottságban az Unió által képviselendő álláspontot, többek között a megállapodáshoz csatolandó mellékletek elfogadásával és a megállapodás mellékleteit érintő módosítások elfogadásával kapcsolatban.
   5. cikk
   A Bizottság meghozhatja a megállapodás 5., 6., 8., 9., 10. és 11. cikke értelmében szükséges intézkedéseket.
   6. cikk
   A Bizottság rendszeresen tájékoztatja a Tanácsot a megállapodás végrehajtásáról.
   7. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2012. október 29-én.

            a Tanács részéről

            az elnök

         E. FLOURENTZOU

      FORDÍTÁS

         MEGÁLLAPODÁS

      az Európai Unió és az Európai Szervezet a Légi Közlekedés Biztonságáért nevű szervezet között a megerősített együttműködés általános keretének létrehozásáról
      AZ EURÓPAI UNIÓ (UNIÓ),
      valamint
      AZ EURÓPAI SZERVEZET A LÉGI KÖZLEKEDÉS BIZTONSÁGÁÉRT (EUROCONTROL),
      a továbbiakban: a felek,
      TEKINTETTEL az Európai Unió működéséről szóló szerződésre (EUMSZ) és különösen annak 218. és 220. cikkére,
      TEKINTETTEL az 1981. február 12-én Brüsszelben aláírt jegyzőkönyvvel módosított, a légi közlekedés biztonságával kapcsolatos együttműködésre vonatkozó, 1960. december 13-i nemzetközi Eurocontrol-egyezményre (a továbbiakban: Eurocontrol-egyezmény) és különösen annak 7.2. és 11.3. cikkére,
      TEKINTETTEL az Ügynökségnek az Unióval kötendő magas szintű megállapodás megkötésére irányuló tárgyalások megkezdésére való felhatalmazásáról szóló, 2011. május 12-i 11/174. számú Eurocontrol állandó bizottsági intézkedésre, valamint a tárgyalások nyomán megszületett megállapodás jóváhagyásáról szóló, 2012. május 10-i 12/181. számú Eurocontrol állandó bizottsági intézkedésre,
      TEKINTETTEL a felek jelenlegi jogi és intézményi környezetére, valamint az egységes európai égboltnak az Unió határain belül és kívül történő megvalósításában játszott szerepükre,
      TEKINTETTEL az egységes európai égbolttal kapcsolatos kérdésekben az Unióra ruházott hatáskörre,
      TEKINTETTEL az Eurocontrol-nak, mint légiforgalmi szolgáltatással (ATM) kapcsolatos feladatokra szakosodott, páneurópai, polgári-katonai kormányközi szervezet szerepére,
      MIVEL a felek egy olyan optimális, integrált európai ATM-rendszer létrehozására törekszenek, amely a légi közlekedés valamennyi szakasza tekintetében, és a többi közlekedési móddal összefüggésben az utasok és a polgárok számára a légi közlekesés biztonságának, a költséghatékonyság, a kapacitás és a környezetvédelem magas szintjét biztosítja;
      MIVEL az uniós jogalkotás értelmében az egységes európai égbolt megvalósításával kapcsolatban számos olyan feladat hárul az Európai Bizottságra, amelyek végrehajtásához szakértői támogatásra van szüksége;
      MIVEL az 1960 óta eltelt évek során az Eurocontrol az ATM területén egyedülálló szakértelemmel rendelkező szervezetté fejlődött, komoly hozzáadott-értékkel bíró páneurópai és katonai dimenzióval gazdagította a tagállamokat, és támogatta őket a közérdekű szolgáltatások és funkciók biztosításában, fontos, hogy a jövőben is támogassa tagállamait többek között az egységes európai égbolt megvalósításában és más kapcsolódó uniós szakpolitikák megvalósításában, és biztosítson páneurópai fórumot az ATM terén való katonai együttműködés elősegítéséhez;
      MIVEL az uniós jogalkotás értelmében az Európai Bizottság megbízást adhat az Eurocontrolnak az egységes európai égbolt létrehozásával kapcsolatos végrehajtási szabályok kidolgozására;
      MIVEL az Unió elismeri, hogy az Eurocontrol által az Uniónak az egységes európai égbolt megvalósításával és az egyéb kapcsolódó uniós szakpolitikák végrehajtásával kapcsolatos szabályozói feladataiban nyújtott támogatás alapvető fontosságú;
      MIVEL az Észak-atlanti Szerződés Szervezete (NATO) és az Eurocontrol 2003. május 8-án együttműködési szándéknyilatkozatot írt alá;
      MIVEL az Európai Bizottság és az Eurocontrol 2003. december 22-én együttműködési keretről szóló szándéknyilatkozatot írt alá;
      MIVEL az Eurocontrolt – a 691/2010/EU rendelettel összhangban – az Európai Bizottság 2010. július 29-i határozatával az egységes európai égbolt teljesítmény-felülvizsgálati szervévé jelölte ki, és az Eurocontrol az állandó bizottság 2010. szeptember 15-i 10/74 irányelvével elfogadta e kijelölést;
      MIVEL az Eurocontrolt – a 677/2011/EU rendelettel összhangban – az Európai Bizottság 2011. július 7-i határozatával az ATM-hálózat funkcióihoz kapcsolódó hálózatkezelővé nevezték ki, és az Eurocontrol az állandó bizottság 2011. szeptember 1-jei 11/77 irányelvével elfogadta e kinevezést;
      MIVEL a felek között hosszú múltra visszatekintő kapcsolat és együttműködés van az ATM, az egységes európai égbolt megvalósítása és a kapcsolódó szakpolitikák végrehajtása terén, és ezt a kapcsolatot tovább kívánják mélyíteni, és jövőbeni fellépéseiket teljes egészében össze kívánják hangolni;
      MIVEL célszerű, hogy az ATM-nek a légi közlekedés biztonságával kapcsolatos kérdései és a környezetvédelmi ügyek terén a felek kiaknázzák a szinergiákat és elkerüljék a párhuzamos munkát;
      MIVEL az Európai Bizottság és az Eurocontrol közötti jelenlegi megállapodások hosszú távú alkalmazását e megállapodás fényében értékelni kell, és – adott esetben – a megállapodáson keresztül meg kell erősíteni;
      MIVEL e megállapodás végrehajtása nem járhat a benne foglalt együttműködési tevékenységek kettős finanszírozásával, azaz az Unió nominális értelemben nem járulhat hozzá az Eurocontrol költségvetéséhez;
      MIVEL az Unió célja, hogy az egységes európai égboltot földrajzi szempontból az Unió határain túlra is kiterjessze;
      MIVEL az Eurocontrol szakértelmének és támogatásának minél alaposabb kiaknázása érdekében az Unió és az Eurocontrol között az egységes európai égbolt megvalósítása és a kapcsolódó szakpolitikák végrehajtása terén célszerű további, egymást kölcsönösen erősítő együttműködési és koordinációs mechanizmusokat létrehozni (elsősorban a környezetvédelem, és azon belül az éghajlatváltozás, továbbá a kutatás és fejlesztés terén); mindez nem sértheti a felek közötti kapcsolatot és tagságukat, valamint a tagállamoknak az Eurocontrol-egyezményben foglalt, illetve az EUMSZ-ből eredő jogait és kötelezettségeit;
      MIVEL az Eurocontrol által az Unió részére nyújtott támogatásnak a függetlenség, a pártatlanság és az átláthatóság alapelveire kell épülnie;
      MIVEL elő kell segíteni az Eurocontrol, mint szervezet, további fejlődését, és különösen azt, hogy az európai ATM-hálózat teljesítményének javítása céljából tevékenységével fokozatosan az egységes európai égbolt megvalósítására irányuló uniós törekvést támogassa,
      A KÖVETKEZŐKRŐL ÁLLAPODNAK MEG:
      1.   ÁLTALÁNOS HATÁLY

                  1.1.

                  A felek megállapodnak abban, hogy megerősítik és konszolidálják az Unió és az Eurocontrol közötti együttműködést, hogy ezáltal lehetővé tegyék, hogy az Eurocontrol az Unió számára támogatást nyújtson az egységes európai égbolt megvalósításában és a kapcsolódó uniós szakpolitikák végrehajtásában az Unión belül, valamint az Unión kívüli azon államokban, amelyek e szabályokat magukra nézve kötelezőnek ismerik el.

                  1.2.

                  A megállapodás nem érinti a tagállamoknak az Eurocontrolban, illetve az Unióban való tagságából eredő jogait és kötelezettségeit.

            2.   CÉLKITŰZÉSEK
      E megállapodás célkitűzései a következők:

                  —

                  rögzíteni a felek közötti megerősített együttműködés főbb elemeit, és ezáltal hozzájárulni az egységes európai égbolt kellő időben és következetesen történő megvalósításához az Unión belül, valamint az Unión kívül azokban az államokban, amelyek az egységes európai égboltra vonatkozó szabályokat magukra nézve kötelezőnek ismerik el, valamint hozzájárulni a felek megfelelő feladatait és felelősségét tükröző tevékenységek révén egy hatékony légi közlekedési rendszer létrehozásához,

                  —

                  az egységes európai égbolton belül elősegíteni a szükséges polgári-katonai együttműködést az ATM terén,

                  —

                  elismerni és kiaknázni az Eurocontrol szakértelmét, beleértve a polgári-katonai együttműködést, és ily módon támogatni az Uniót az egységes európai égbolt megvalósításában és a kapcsolódó szakpolitikák végrehajtásában (elsősorban a környezetvédelem, és azon belül az éghajlatváltozás, továbbá a kutatás és fejlesztés terén), az európai ATM-hálózat teljesítményének javítása céljából,

                  —

                  elismerni az Eurocontrol által az egységes európai égbolt megvalósítása érdekében továbbra is végzett megfelelő támogatási tevékenységek és funkciók által képviselt értéket,

                  —

                  megfelelő együttműködést kialakítani azzal a céllal, hogy az Uniós tagsággal nem rendelkező államoknak az egységes európai égbolt megvalósításában való részvételét támogassák és megkönnyítsék, azzal a céllal, hogy kiterjesszék az egységes európai égbolt megvalósítását az Unió határain túlra, és fokozatosan elérjék az egységes európai égboltra vonatkozó jogszabályi keretnek az Eurocontrol valamennyi tagja általi alkalmazását,

                  —

                  biztosítani a szinergiákat és az EASA által az ATM-nek a légi közlekedés biztonságával kapcsolatos kérdései és a környezetvédelmi ügyek terén végzett munka párhuzamosságának elkerülését, többek között – adott esetben – az EASA és az Eurocontrol közötti szilárd együttműködési mechanizmusok kialakításán keresztül, szem előtt tartva az Eurocontrol páneurópai szerepét.

            3.   AZ EGYÜTTMŰKÖDÉS TERÜLETEI

                  3.1.

                  Az e megállapodás szerinti együttműködés kiterjed mindazon területekre, amelyek az egységes európai égbolt – és azon belül a SESAR – megvalósításához és a kapcsolódó (elsősorban környezetvédelmi, és azon belül éghajlat-változási, valamint az ATM-hez kapcsolódó kutatási és fejlesztési) uniós szakpolitikák végrehajtásához szükségesek.

                  3.2.

                  Az együttműködés az alábbi témákra terjed ki:

                              a)

                              funkcionális légtérblokkok;

                              b)

                              nemzeti felügyeleti hatóságok;

                              c)

                              támogatás a légiforgalmi szolgáltatások (ATM) és a léginavigációs szolgálatok (ANS) vonatkozásában, többek között az EASA részére, a 2. cikkben foglaltak szerint;

                              d)

                              a polgári-katonai együttműködés és koordináció;

                              e)

                              nemzetközi koordináció, különösen az ICAO-val és a felekben tagsággal nem rendelkező államokkal;

                              f)

                              légiforgalmi szolgáltatások (ATM) és kommunikációs/navigációs/légtérellenőrző szolgálatok (CNS), a világűr vonatkozásában is;

                              g)

                              a légi közlekedéssel kapcsolatos adatok és statisztikák;

                              h)

                              a légi közlekedés környezetvédelmi vonatkozásai;

                              i)

                              a repülőterekkel kapcsolatos szakpolitika.

                  3.3.

                  Együttműködés valósulhat meg továbbá az alábbi területeken:

                              a)

                              az ATM védelme;

                              b)

                              spektrumpolitika;

                              c)

                              pilóta nélküli légijármű-rendszerek (UAS).

                  3.4.

                  Az együttműködés területeit és módjait a megállapodás külön mellékletei határozzák meg részletesen.

            4.   EGYÜTTMŰKÖDÉSI FORMÁK

                  4.1.

                  A megállapodás az együttműködés alábbi módjai révén kerül végrehajtása:

                              a)

                              kölcsönös segítségnyújtás;

                              b)

                              megerősített együttműködési mechanizmusok, összekötő mechanizmusok és hivatalok, valamint tanulmányok, programok és közös tevékenységek összehangolása;

                              c)

                              információk, adatok és – adott esetben – statisztikák összegyűjtésére és kölcsönös megosztására szolgáló mechanizmusok;

                              d)

                              az ICAO-munkacsoportok technikai jellegű együttműködésének koordinációja.

                  4.2.

                  Az egységes európai égbolt katonai vonatkozásai tekintetében a felek biztosítják az érdekeltekkel való konzultációs folyamatok minél hatékonyabb felhasználását.

                  4.3.

                  Az e megállapodásban foglalt együttműködési tevékenységek összehangolását és elősegítését az Eurocontrol nevében annak ügynöksége, az Unió nevében pedig az Európai Bizottság végzi. A meglévő szakmai ismeretanyagok és erőforrások optimalizálása érdekében az Eurocontrol más uniós testületek számára is nyújthat támogatást e célra szolgáló eszközök révén.

            5.   KONZULTÁCIÓ ÉS TÁJÉKOZTATÁS

                  5.1.

                  A felek rendszeresen konzultálnak egymással annak érdekében, hogy e megállapodás szerinti tevékenységeiket a legteljesebb mértékben összehangolják. A felek – saját döntéshozatali eljárásaik sérelme nélkül – kölcsönösen tájékoztatják egymást az e megállapodást érintő, a 3. cikk szerinti együttműködési területeken folytatott olyan tevékenységeikről, amelyek a másik fél érdeklődésére tarthatnak számot.

                  5.2.

                  A felek – saját szabályaik betartása mellett – eljuttatják egymásnak a megállapodás végrehajtásához szükséges adatokat. Eltérő értelmű rendelkezés hiányában a felek saját alkalmazottaikon, illetve a szóban forgó információk kezelésére hivatalosan felhatalmazott személyeken kívül senki számára nem adhatják tovább az e megállapodással kapcsolatban átadott információkat, és azokat nem használják fel kereskedelmi célokra. A tájékoztatás csak olyan mértékű lehet, amennyire az az e megállapodás célja érdekében szükséges, és az információkat szigorúan bizalmasan kell kezelni.

                  5.3.

                  A felek megfelelő testületeit szükség esetén össze kell hívni egyeztetés céljából.

            6.   TITOKTARTÁS

                  6.1.

                  A felek minden, e megállapodás és mellékletei alapján kapott információ bizalmas kezeléséhez szükséges ésszerű óvintézkedést megtesznek. Az egyik fél – a másik fél tájékoztatása mellett – megjelölheti azokat az információrészeket, amelyek nem hozhatók nyilvánosságra.

                  6.2.

                  A felek megállapodnak abban, hogy – a szabályaik szerint előírt mértékben – garantálják a másik féltől az ezen együttműködési megállapodás alkalmazásában kapott minősített adatok védelmét.

                  6.3.

                  Így különösen, szabályaikra is figyelemmel, a felek nem hozzák nyilvánosságra az e megállapodás alapján egymástól kapott, jogvédettnek minősülő információkat. A felek az említett információkat szabályaikkal összhangban ilyen információként megjelölik.

                  6.4.

                  A felek – szükség esetén – a megállapodás alapján szolgáltatott minősített adatok védelmére irányuló további eljárásokra vonatkozó együttműködési szabályokban állapodnak meg. Az eljárásoknak lehetővé kell tennie, hogy mindkét fél ellenőrizhesse, hogy a másik fél milyen védelmi intézkedéseket vezetett be.

            7.   A MEGÁLLAPODÁS IGAZGATÁSA

                  7.1.

                  A felek egy-egy képviselőjéből álló vegyes bizottság jön létre; a képviselőkhöz a felek tagállamainak megfigyelői és szakértők csatlakozhatnak. A vegyes bizottság felelős a megállapodás hatékony működéséért.

                  7.2.

                  A vegyes bizottság ülését e megállapodás végrehajtásának értékelése és felülvizsgálata céljából legalább évente egyszer össze kell hívni, az ülés megszervezésekor szem előtt tartva a költséghatékonyságot. Bármelyik fél bármikor kérheti a vegyes bizottság ülésének összehívását.

                  7.3.

                  A vegyes bizottság az e megállapodás működésével és végrehajtásával kapcsolatos bármilyen üggyel foglalkozhat. Feladatkörébe tartoznak különösen az alábbiak:

                              a)

                              az e megállapodás alkalmazásához és végrehajtásához kapcsolódó bármely kérdés megoldása;

                              b)

                              az e megállapodás végrehajtását javító lehetőségek mérlegelése, és adott esetben a feleknek szóló ajánlások megfogalmazása a megállapodás módosítása érdekében;

                              c)

                              az együttműködés új területeinek megállapítása;

                              d)

                              mellékletek és együttműködési szabályok elfogadása és módosítása az e megállapodás hatálya alá tartozó területeken;

                              e)

                              az e megállapodás értelmezésével vagy alkalmazásával kapcsolatban felmerülő bármilyen nézeteltérés vagy vitás kérdés rendezése.

                  7.4.

                  A vegyes bizottság a felek képviselői közötti megállapodás alapján működik.

                  7.5.

                  A vegyes bizottság elfogadja eljárási szabályzatát.

            8.   FINANSZÍROZÁS

                  8.1.

                  Ha a felek egyike e megállapodás keretében a másik féltől támogatási tevékenységek elvégzését kéri, akkor köteles biztosítani a szóban forgó tevékenységekhez szükséges finanszírozást.

                  8.2.

                  A megállapodás szerinti együttműködés pénzügyi aspektusainak meghatározása a felek költségvetési szabályaival összhangban történik. A felek adott esetben további külön megállapodásokat is köthetnek.

            9.   KÜLKAPCSOLATOK ÉS EGYÜTTMŰKÖDÉS

                  9.1.

                  A felek kölcsönösen tájékoztatják egymást az olyan nemzetközi vonatkozású tevékenységeikről, amelyek a másik fél érdeklődésére tarthatnak számot.

                  9.2.

                  Indokolt esetben valamely fél nemzetközi tevékenységeivel kapcsolatos bármely ügyben konzultálhat a másik féllel.

            10.   VITARENDEZÉS

                  10.1.

                  A felek minden lehetséges erőfeszítést megtesznek az e megállapodás szerinti együttműködésükkel kapcsolatban felmerülő nézeteltérések rendezésére.

                  10.2.

                  Amennyiben valamely nézeteltérés nem rendeződik, a vitás kérdést bármelyik fél a vegyes bizottság elé utalhatja, amely konzultál a kérdésről annak tárgyalásos úton történő rendezése érdekében.

            11.   A SZEMÉLYZET CSERÉJE
      A felek – szabályaikkal és eljárásaikkal összhangban – egymás között személyzeti tagokat cserélhetnek, illetve küldhetnek ki a megállapodásban vagy annak mellékleteiben foglalt tevékenységek végzésére. Az ilyen cserékre a felek által egyeztetett feltételek betartása mellett kerülhet sor.
      12.   MELLÉKLETEK
      Az e megállapodáshoz csatolt mellékletek e megállapodás elválaszthatatlan részét képezik.
      13.   HATÁLYBALÉPÉS ÉS MEGSZŰNÉS

                  13.1.

                  Ez a megállapodás a hatálybalépéséig az aláírás időpontjától kezdve ideiglenesen alkalmazandó.

                  13.2.

                  Ez a megállapodás azon a napon lép hatályba, amelyen a felek írásban értesítették egymást arról, hogy a megállapodás hatálybalépéséhez szükséges belső eljárásaik lezárultak, és megszűnéséig hatályban marad.

                  13.3.

                  Ezt a megállapodást bármelyik fél bármikor megszüntetheti. A megszüntetés az egyik fél által a másik félnek címzett, írásbeli felmondás útján, hat hónapos felmondási idővel lehetséges, kivéve, ha ezen időszak lejárta előtt a felek kölcsönös megegyezésével a megállapodást felmondó fél a felmondást visszavonja.

         Kelt Brüsszelben, […]-án/-én.

               az Európai Unió részéről

               az Európai Szervezet a Légi Közlekedés Biztonságáért részéről


title: 2011/469/EU: Az Európai Parlament és a Tanács határozata ( 2011. július 6. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Dánia „EGF/2010/022 DK/LM Glasfiber” referenciaszámú kérelme)

text:
               27.7.2011

               HU

               Az Európai Unió Hivatalos Lapja

               L 195/53

         AZ EURÓPAI PARLAMENT ÉS A TANÁCS HATÁROZATA
   (2011. július 6.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Dánia „EGF/2010/022 DK/LM Glasfiber” referenciaszámú kérelme)
   (2011/469/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Dánia az LM Glasfiber vállalatnál történt elbocsátásokra tekintettel 2010. július 7-én az EGAA igénybevételére irányuló kérelmet nyújtott be, majd 2011. február 3-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 6 247 415 EUR rendelkezésre bocsátására tesz javaslatot.

               (5)

               Az EGAA-t ezért igénybe kell venni a Dánia által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 6 247 415 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. július 6-án.

            az Európai Parlament részéről

            az elnök

         J. BUZEK

            a Tanács részéről

            az elnök

         M. DOWGIELEWICZ

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2009/728/EK: A Bizottság határozata ( 2009. szeptember 30. ) a Polish Register of Shipping hajóosztályozó társaság közösségi elismerésének határozatlan időre szóló meghosszabbításáról (EGT-vonatkozású szöveg)

text:
               1.10.2009

               HU

               Az Európai Unió Hivatalos Lapja

               L 258/34

      A BIZOTTSÁG HATÁROZATA

   (2009. szeptember 30.)
   a Polish Register of Shipping hajóosztályozó társaság közösségi elismerésének határozatlan időre szóló meghosszabbításáról
   (EGT-vonatkozású szöveg)
   (2009/728/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hajófelügyeleti és hajóvizsgáló szervezetek közös szabályairól és szabványairól szóló, 2009. április 23-i 391/2009/EK európai parlamenti és tanácsi rendeletre (1) és különösen annak 15. cikkére,
   mivel:

               (1)

               A 2006/660/EK határozattal (2) a Bizottság hároméves határozott időszakra elismerte a Polish Register of Shipping hajóosztályozó társaságot. Az említett elismerést olyan szervezeteknek (hajóosztályozó társaságoknak) nyújtják, amelyek a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól szóló, 1994. november 22-i 94/57/EK tanácsi irányelv (3) mellékletének A. „Általános előírások” szakasza 2. és 3. pontjában előírt minimumkövetelmények kivételével a melléklet összes többi követelményének eleget tesznek. Az elismerés hatálya a Cseh Köztársaságra, Ciprusra, Litvániára, Máltára, Lengyelországra és Szlovákiára korlátozódott.

               (2)

               A Bizottság a 94/57/EK irányelv 11. cikke (3) bekezdésének megfelelően értékelte a Polish Register of Shippinget. Az értékelés az Európai Tengerbiztonsági Ügynökség szakemberei által 2007-ben elvégzett négy tényfeltáró vizsgálat eredményein alapult, az 1406/2002/EK európai parlamenti és tanácsi rendelet (4) 2. cikke b) pontja iii. alpontjának megfelelően. A cseh, ciprusi, litván, máltai, lengyel és szlovák hatóságokat felkérték, hogy vegyenek részt az értékelésben. A Bizottság figyelembe vette két további vizsgálat megállapításait is, amelyeket az Európai Tengerbiztonsági Ügynökség végzett el 2009 áprilisában és májusában a célból, hogy megvizsgálja a Polish Register of Shipping hajóépítés-felügyeleti tevékenységét és ellenőrizze a Polish Register of Shipping által a Bizottság értékelése nyomán végrehajtott korrekciós intézkedéseket.

               (3)

               Amennyiben hiányosságokat tártak fel, a Polish Register of Shipping a legtöbb esetben haladéktalanul végrehajtotta a megfelelő és elégséges korrekciós intézkedéseket. A fennálló hiányosságok főleg a szabályok és előírások végrehajtását érintik, különösen a hajógyárak minőségének ellenőrzése, az új építésű hajók vizsgálata, a vizsgálatokat végző személyek oktatása és képesítése, valamint a más osztályba sorolás tekintetében. A Polish Register of Shipping társaságot ezért további korrekciós intézkedések végrehajtására kérték fel e tekintetben. Noha ezek a hiányosságok komolyak, jelenleg nem indokolják a szervezet főbb rendszerei és ellenőrző mechanizmusai általános minőségének megkérdőjelezését.

               (4)

               Időközben hatályba lépett a 391/2009/EK rendelet. A rendelet előírja, hogy azon szervezetek, amelyek a rendelet hatálybalépésének időpontjában a 94/57/EK irányelv szerinti érvényes elismeréssel rendelkeztek, megőrzik ezt az elismerést. Ezeket az elismeréseket a Bizottságnak 2010. június 17-ig felül kell vizsgálnia annak eldöntése érdekében, hogy a határozott időtartamot megváltoztassa vagy megszüntesse.

               (5)

               A Bizottság rendelkezésére álló, az elvégzett felmérésen és vizsgálatokon alapuló információk igazolják, hogy a Polish Register of Shipping általában véve eleget tesz a 391/2009/EK rendeletben meghatározott feltételeknek és kötelezettségeknek minden kereskedelmi forma és minden hajótípus tekintetében.

               (6)

               A kikötő szerinti illetékes állam által végzett ellenőrzésekről szóló párizsi memorandummal legutóbb közétett, az aláíró felek által 2008-ban elvégzett ellenőrzésekre vonatkozó adatok alapján azon hajóvisszatartások aránya, amelyeket a Polish Register of Shipping által kiadott bizonyítványokkal összefüggésben a 2006–2008-as időszakban rendeltek el, az összes vizsgálat figyelembevételével tartósan 0,77 %, míg az elismert szervezetek átlagos rátája 0,34 % volt.

               (7)

               A Polish Register of Shipping közösségi elismerésének meghosszabbítása 2009. szeptember 29-én lép hatályba a folytonosság biztosítása érdekében.

               (8)

               Az e határozatban foglalt intézkedések összhangban vannak a 391/2009/EK rendelet 12. cikkében létrehozott bizottság (COSS) véleményével,

         A KÖVETKEZŐKÉPPEN HATÁROZOTT:
   1. cikk
   A Polish Register of Shipping közösségi elismerését 2009. szeptember 29-i hatállyal határozatlan időre meghosszabbítják.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. szeptember 30-án.

            a Bizottság részéről

         Antonio TAJANI

            alelnök

      (1)  HL L 131., 2009.5.28., 11. o.

      (2)  HL L 272., 2006.10.3., 17. o.

      (3)  HL L 319., 1994.12.12., 20. o.

      (4)  HL L 208., 2002.8.5., 1. o.


title: A Tanács határozata ( 2012. szeptember 24. ) az Európai Szakképzés-fejlesztési Központ igazgatótanácsának újraalakításáról

text:
               12.10.2012

               HU

               Az Európai Unió Hivatalos Lapja

               C 308/5

         A TANÁCS HATÁROZATA
   (2012. szeptember 24.)
   az Európai Szakképzés-fejlesztési Központ igazgatótanácsának újraalakításáról
   2012/C 308/04
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre és különösen annak 4. cikkére (1),
   tekintettel a Görög kormány által benyújtott jelölésre,
   mivel:

               (1)

               A Tanács 2012. július 16-i határozatával (2) a 2012. szeptember 18-tól2015. szeptember 17-ig tartó időszakra kinevezte az Európai Szakképzés-fejlesztési Központ igazgatótanácsának tagjait.

               (2)

               A központ igazgatótanácsának tagjait hároméves időtartamra kell kinevezni,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2015. szeptember 17-ig a következő személyt nevezi ki az Európai Szakképzés-fejlesztési Központ igazgatótanácsának tagjává:

      KORMÁNYKÉPVISELŐ:

               Görögország

               Dimítriosz V. SZKIADÁSZ

      Kelt Brüsszelben, 2012. szeptember 24-én.

            a Tanács részéről

            az elnök

         S. ALETRARIS

      (1)  HL L 39., 1975.2.13., 1. o.

      (2)  HL C 228., 2012.7.31., 3. o.


title: A Tanács 2003/286/EK határozata (2003. április 8.) az egyrészről az Európai Közösségek és azok tagállamai, valamint másrészről a Bolgár Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról

text:
11/46. kötet         HU                               Az Európai Unió Hivatalos Lapja                                                    189
32003D0286
L 102/60                                         AZ EURÓPAI UNIÓ HIVATALOS LAPJA                                                 2003.4.24.
                                               A TANÁCS 2003/286/EK HATÁROZATA
                                                             (2003. április 8.)
             az egyrészről az Európai Közösségek és azok tagállamai, valamint másrészről a Bolgár Köztársaság közötti
             társulás létrehozásáról szóló Európa-megállapodás kereskedelmi vonatkozásainak a felek közötti új
             kölcsönös mezőgazdasági engedményekről folyó tárgyalások eredményei figyelembevételével történő
                                             kiigazításáról szóló jegyzőkönyv elfogadásáról
                                                              (2003/286/EK)
AZ EURÓPAI UNIÓ TANÁCSA,                                                 (5)    2002. október 18-án az Európa Megállapodás preferenci-
                                                                                ális intézkedéseinek újabb fejleményei iránt folytak tárgya-
                                                                                lások Bulgáriával.
tekintettel az Európai Közösséget létrehozó szerződésre, és külö-
nösen annak 133. cikkére, a 300. cikk (2) bekezdése első monda-
tával összefüggésben,
                                                                         (6)    Az Európa Megállapodáshoz fűzött, az egyrészről az Euró-
                                                                                pai Közösségek és azok tagállamai, valamint másrészről a
tekintettel a Bizottság javaslatára,                                            Bolgár Köztársaság közötti Európa-megállapodás kereske-
                                                                                delmi vonatkozásairól szóló új kiegészítő jegyzőkönyvet –
                                                                                tekintettel a két fél közötti mezőgazdasági kereskedelem-
mivel:
                                                                                ben tett engedmények konszolidálására, beleértve a 2000-
                                                                                ben és 2002-ben folytatott tárgyalások eredményeit is –
(1)    Az egyrészről az Európai Közösségek és annak tagállamai,                 jóvá kell hagyni.
       másrészről a Bolgár Köztársaság közötti társulás létreho-
       zásáról szóló Európa Megállapodás (1) egyes mezőgazda-
       sági termékek vonatkozásában kölcsönös kereskedelmi               (7)    A Közösségi Vámkódex létrehozásáról szóló 2913/92/EGK
       engedményekről rendelkezik.                                              tanácsi rendelet végrehajtására vonatkozó rendelkezések
                                                                                megállapításáról szóló, 1993. július 2-i 2454/93/EGK
(2)    Az Európa Megállapodás 21. cikkének (5) bekezdése úgy                    bizottsági rendelet (4) egységes szerkezetbe foglalta a vám-
       rendelkezik, hogy a Közösség és Bulgária termékenként                    nyilatkozatok időbeli sorrendjét követő, használandó vám-
       megvizsgálja, hogy szisztematikusan és kölcsönös alapon                  kontingensek kezelési szabályait. Az e határozat szerinti
       az egymásnak nyújtható további egyéb engedmények lehe-                   egyes vámkontingenseket ezért az említett szabályokkal
       tőségét.                                                                 összhangban kell kezelni.
(3)    A Bulgáriával kötött Európa Megállapodás preferenciális           (8)    Az e határozat végrehajtásához szükséges intézkedéseket a
       intézkedéseinek első fejleményei az 1999/278/EK tanácsi                  Bizottságra ruházott végrehajtási hatáskörök gyakorlására
       határozattal (2) elfogadott, az Európa Megállapodás keres-               vonatkozó eljárások megállapításáról szóló, 1999. június
       kedelmi vonatkozásainak az Osztrák Köztársaság, a Finn                   28-i 1999/468/EK tanácsi határozatnak (5) megfelelően
       Köztársaság és a Svéd Királyság Európai Unióhoz való csat-               kell elfogadni
       lakozásának és az Uruguay-i forduló mezőgazdasági tár-
       gyalásai végeredményének figyelembe vétele érdekében
       történő kiigazításáról szóló jegyzőkönyvben foglaltattak.         (9)    Az előbb említett tárgyalások eredményeként a
                                                                                2290/2000/EK rendelet tulajdonképpen értelmét vesztette,
(4)    A 2000-ben a mezőgazdasági kereskedelem liberalizálása                   ezért azt hatályon kívül kell helyezni,
       érdekében folytatott tárgyalások eredményeként is történ-
       tek fejlemények a preferenciális intézkedések terén. A
       Közösség részéről ezeket az intézkedéseket az egyes               A KÖVETKEZŐKÉPPEN HATÁROZOTT:
       mezőgazdasági termékekre vonatkozó engedmények
       közösségi vámkontingensek formájában történő meghatá-
       rozásáról, és a Bulgáriával kötött Európa-megállapodásban                                         1. cikk
       szabályozott egyes mezőgazdasági engedmények önálló és
       átmeneti intézkedésként történő kiigazításáról szóló              Az egyrészről az Európai Közösségek és azok tagállamai, valamint
       2290/2000/EK tanácsi rendelet (3) hajtotta végre                  másrészről a Bolgár Köztársaság közötti társulás létrehozásáról
       2000. július 1–től kezdődően. A preferenciális intézkedé-         szóló Európa-megállapodás kereskedelmi vonatkozásainak a felek
       seknek ez a második kiigazítása még nem került egységes           közötti új kölcsönös mezőgazdasági engedményekről folyó
       szerkezetbe foglalásra az Európa Megállapodásba, kiegé-           tárgyalások eredményei figyelembevételével történő kiigazításáról
       szítő jegyzőkönyv formájában.                                     szóló csatolt jegyzőkönyvet a Közösség ezennel elfogadja.
(1) HL L 358., 1994.12.31., 3. o.                                        (4) HL L 253., 1993.10.11. 1. o. A legutóbb a 444/2002/EK rendelettel
(2) HL L 112., 1999.4.29., 1. o.                                             módosított rendelet (HL L 68., 2002.3.12, 11. o.)
(3) HL L 262., 2000.10.17., 1. o.                                        (5) HL L 184., 1999.7.17., 23. o.
 ---pagebreak--- 190                 HU                               Az Európai Unió Hivatalos Lapja                                              11/46. kötet
                               2. cikk                                 b) pontjában szereplő negyedik oszlopban foglalt mennyiségekbe,
                                                                       kivéve azokat a mennyiségeket, amelyekre 2002. július 1-je előtt
A Tanács elnöke felhatalmazást kap annak a személynek a                adtak ki behozatali engedélyt.
kijelölésére, aki a Közösség nevében a jegyzőkönyvet aláírni,
valamint a jegyzőkönyv 3. cikkében foglalt jóváhagyásra
vonatkozó értesítés megtételére jogosult.
                                                                                5. cikk
                               3. cikk                                 (1) A Bizottságot munkájában az 1766/92/EGK tanácsi rendelet (1)
                                                                       23. cikkével létrehozott Gabonapiaci Irányítóbizottság, illetve, adott
(1) E határozat hatálybalépésével az e határozat mellékletét           esetben, a mezőgazdasági piacok közös szervezéséről szóló egyéb
képező jegyzőkönyv mellékletében foglalt intézkedések az egy-          rendeletek vonatkozó rendelkezései által létrehozott bizottság segíti.
részről az Európai Közösségek és azok tagállamai, valamint más-
részről a Bolgár Köztársaság közötti társulás létrehozásáról szóló
                                                                       (2) Ahol erre a cikkre történik hivatkozás, ott az 1999/468/EK
Európa-megállapodás 21. cikke (2) és (3) bekezdésében említett X.
                                                                       határozat 4. és 7. cikkét kell alkalmazni.
és XI. mellékletben említett intézkedések helyébe lépnek.
(2) A Bizottság az 5. cikk (2) bekezdésében említett eljárásnak        (3) A Bizottság elfogadja eljárási szabályzatát.
megfelelően elfogadja a jegyzőkönyv alkalmazására vonatkozó
részletes szabályokat.
                                                                                6. cikk
                               4. cikk
                                                                       A 2290/2000/EK rendeletet a Jegyzőkönyv hatálybalépésétől
(1) Az e határozat mellékletében foglalt, a vámkontingensekhez         kezdődő hatállyal hatályon kívül kell helyezni.
rendelt sorszámokat a Bizottság az 5. cikk (2) bekezdésében
említett eljárásnak megfelelően megváltoztathatja. A 09.5100 fel-
etti sorszámokkal rendelkező vámkontingenseket a Bizottság
kezeli a 2454/93/EK rendelet 308a., 308b. és 308c. cikkével össz-      Kelt Luxembourgban, 2003. április 8-án.
hangban.
                                                                                a Tanács részéről
(2) A vámkontingensek alá tartozó, és a 2290/2000/EK rendelet-
ben foglalt engedmények értelmében 2002. július 1-jétől szabad                                                 az elnök
forgalomba bocsátott árumennyiségeket teljes egészében be kell
számítani a mellékletben szereplő jegyzőkönyv A. mellékletének                                                 G. DRYS
                                                                       (1) HL L 181., 1992.7.1., 21. o. A legutóbb az 1666/2000/EK rendelet-
                                                                           tel módosított rendelet (HL L 193., 2000.7.29., 1. o.)
 ---pagebreak--- 11/46. kötet HU                                  Az Európai Unió Hivatalos Lapja                                               191
                                                              MELLÉKLET
                         A Bulgáriából származó termékekre vonatkozó EU vámkontingensek sorszámai
                                                   (a 4. cikkben említettek szerint)
             Kontingues sorszám           KN kód                                        Megnevezés
                 09.4598               0102 90 05          Élő szarvasmarhafélék, legfeljebb 80 kg tömegű
                 09.4537               0102 90 21          Élő szarvasmarhafélék, 80kg-ot meghaladó, de legfeljebb 300 kg
                                       0102 90 29          tömegű
                                       0102 90 41
                                       0102 90 49
                 09.4563           ex    0102 90           Nem vágásra szánt üsző és tehén, a következő hegyi fajtákból: szür-
                                                           ke, barna, sárga, Simmental és Pinzgau foltos
                 09.4651               0201                Szarvasmarhafélék húsa, frissen hűtve vagy fagyasztva
                                       0202
                 09.4671           ex 0203                 Házi sertés húsa, frissen hűtve vagy fagyasztva
                                       0210 11             Sertéshús sózva vagy sós lében tartósítva, szárítva vagy füstölve
                                       0210 12
                                       0210 19
                                       1601 00             Kolbász és hasonló termék
                                       1602 41             Elkészített vagy konzervált hús, belsőség vagy vér sertésből
                                       1602 42
                                       1602 49
                 09.5854           ex 0207                 A 0105 vámtarifaszám alá tartozó baromfi húsa és élelmezési célra
                                                           alkalmas belsősége, a ,excluding 0207 27 91, 0207 35 91,
                                                           0207 36 89 vámtarifaszámok alá tartozók kivételével
                 09.4675               0403 10 11          Joghurt
                                       0403 10 13
                                       0403 10 19
                                       0403 10 31
                                       0403 10 33
                                       0403 10 39
                 09.4660               0406                Sajt és túró
                 09.5891               0407 00 30          Baromfitojás héjában, nem keltetésre
                 09.6223               0701 90 50          Burgonya
                                       0701 90 90
                 09.6225               0702 00 00          Paradicsom
                 09.6231               0707                Uborka és apróuborka, frissen vagy hűtve
                 09.6233               0709 60 10          Édes paprika
                 09.5892               0709 90 70          Cukkini
                 09.6161               0710 21 00          Zöldség fagyasztva
                                       0710 22 00
                                       0710 29 00
                                       0710 80 51
                                       0710 80 69
                                       0710 80 95
                 09.4725               0711 51 00          Az Agaricus nembe tartozó ehetõ gombák
                                       2003 10 20
                                       2003 10 30
 ---pagebreak--- 192 HU                           Az Európai Unió Hivatalos Lapja                            11/46. kötet
    Kontingues sorszám    KN kód                                     Megnevezés
        09.6245        0806 10          Szőlő frissen
        09.6247        0808 10          Alma
        09.6249        0808 20 10       Körte
                       0808 20 50
        09.6253        0809 10 00       Kajszibarack
        09.5731        0809 20          Cseresznye és meggy
                       0811 90 75
                       0811 90 80
        09.6255        0809 30          Őszibarack
        09.6162        0809 40 05       Szilva
        09.6261        0810 10 00       Földieper, frissen
        09.5573        0812 90 10       Kajszibarack, ideiglenesen tartósítva
        09.4676        1001             Búza és kétszeres
                       1109 00 00       Búzasikér
        09.5893        1002 00 00       Rozs
                       1102 10 00       Rozsliszt
                       1103 19 10       Durva őrlemény és dara rozsból
                       1103 20 10       Rozslabdacs (pellet)
        09.5894        1003             Árpa
                       1102 90 10       Árpaliszt
                       1103 19 30       Durva őrlemény és dara árpából
                       1103 20 20       rpalabdacs (pellet)
        09.5895        1004             Zab
                       1102 90 30       Zabliszt
                       1103 19 40       Durva őrlemény és dara zabból
                       1103 20 30       Zablabdacs (pellet)
        09.4677        1005 10 90       Kukorica
                       1005 90 00
        09.6275        1512 11 10       Napraforgómag- vagy pórsáfrányolaj és ezek frakciói
                       1512 11 91
                       1512 19 10
                       1512 19 91
        09.6277        1602 32          Elkészített vagy konzervált baromfihús
                       1602 39
        09.5896        1603 00 10       Kivonat és lé, legfeljebb 1 kg-os kiszerelésben
        09.6279        2001 10 00       Uborka, tartósítva
        09.5897        2001 90 70       Édes paprika, tartósítva
        09.6281        2002             Paradicsom elkészítve vagy tartósítva
 ---pagebreak--- 11/46. kötet HU                           Az Európai Unió Hivatalos Lapja                 193
             Kontingues sorszám    KN kód                                     Megnevezés
                 09.5898        2005 10 00       Más zöldség, elkészítve vagy tartósítva
                                2005 20 20
                                2005 20 80
                                2005 40 00
                                2005 51 00
                                2005 59 00
                                2005 60 00
                                2005 90 30
                                2005 90 50
                                2005 90 60
                                2005 90 70
                                2005 90 75
                                2005 90 80
                 09.6285        2007 99 33       Dzsem eperből
                 09.5899        2008 40 11       Körte, elkészítve vagy tartósítva
                                2008 40 21
                                2008 40 29
                                2008 40 39
                                2008 40 51
                                2008 40 59
                                2008 40 71
                                2008 40 79
                                2008 40 91
                                2008 40 99
                 09.6287        2008 50          Kajszibarack, elkészítve vagy tartósítva
                 09.6291        2008 70          Őszibarack, elkészítve vagy tartósítva
                 09.6293        2008 80          Földieper, elkészítve vagy tartósítva
                 09.5900        2309 10 51       Kutya- és macskaeledel
                                2309 10 90
                 09.5732        2309 90 31       Állatok etetésére szolgáló készítmény
                                2309 90 41
                 09.6299        2401 10 10       Dohány
                                2401 10 60
                                2401 10 70
                                2401 20 10
                                2401 20 60
                                2401 20 70


title: A Bizottság határozata ( 2006. december 22. ) a belső elszámolóárral foglalkozó szakértői csoport létrehozásáról

text:
               6.2.2007

               HU

               Az Európai Unió Hivatalos Lapja

               L 32/189

      A BIZOTTSÁG HATÁROZATA

   2006. december 22.
   a belső elszámolóárral foglalkozó szakértői csoport létrehozásáról
   (2007/75/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               A Bizottság szolgálatai által készített „Társasági adó a belső piacon” c. elemzés (1) rámutatott a belső elszámolóárak miatt felmerülő adózási kérdések egyre nagyobb jelentőségére.

               (2)

               A Bizottság az „Egy akadálymentes belső piac felé – a vállalatok EU-n belüli tevékenységeire vonatkozó, konszolidált társasági adóalap létrehozására irányuló stratégia” c. közleményében (2) felismerte annak szükségét, hogy belső elszámolóárak szakterületén működő szakértők szaktudását vegye igénybe.

               (3)

               2002-ben nem hivatalosan megalakult az „EU közös transzferárfóruma”

               (4)

               Megalakulása óta az „EU közös transzferárfóruma” a tagállamok és a magánszféra hasznos vitafórumának bizonyult, arra indítva a Bizottságot, hogy két magatartási kódexet javasoljon, amelyeket a tagállamok a Tanácsban azóta el is fogadtak.

               (5)

               A fórummal kapcsolatos pozitív tapasztalat és az a tény, hogy a Bizottságnak folyamatosan szüksége van egy ilyen testületre, indokolttá teszi a fórum további munkájának hivatalos okmányban való megfogalmazását. Ezért szakértői csoportot kell létrehozni a belső elszámolóárak területén, és meg kell határozni annak feladatait és felépítését.

               (6)

               A transzferár-szakértői csoport transzferárak területén jártas kormány- és magánszférabeli szakértőkből áll.

               (7)

               A belső elszámolóárakkal foglalkozó szakértői csoport segíti és tanácsokkal látja el a Bizottságot a belső elszámolóárak kapcsán felmerülő adózási kérdésekben.

               (8)

               A 2001/844/EK, ESZAK, Euratom bizottsági határozathoz (3) csatolt mellékletben megállapított bizottsági biztonsági szabályok sérelme nélkül meg kell állapítani azokat a szabályokat, amelyek szerint a tagok információkat hozhatnak nyilvánosságra.

               (9)

               A csoport tagjaival kapcsolatos személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (4) megfelelően kell kezelni.

               (10)

               A határozat alkalmazását célszerű határozott időtartamhoz kötni. A Bizottság kellő időben megfontolja, indokolt-e ezt az időtartamot meghosszabbítani,

         A KÖVETKEZŐKÉPPEN HATÁROZOTT:
   1. cikk
   A belső elszámolóárakkal foglalkozó szakértői csoport
   2007. március 1-jei hatállyal megalakul a belső elszámolóárakkal foglalkozó szakértői csoport (a továbbiakban: a csoport).
   A csoport közismert neve: „Az EU közös transzferárfóruma”.
   2. cikk
   Feladatok
   A csoport feladatai a következők:

               —

               platform létrehozása, ahol az üzleti és a nemzeti adóadminisztrációs szakemberek megvitathatják a belső elszámolóárak okozta problémákat, amelyek akadályozzák a Közösségen belüli, határokon átívelő üzleti tevékenységeket.

               —

               tanácsadás a Bizottság számára belső elszámolóárak kapcsán felmerülő adózási kérdésekben

               —

               a Bizottságnak nyújtott támogatás gyakorlati, az OECD iránymutatásaival (5) összhangban álló megoldások keresésében a belső elszámolóárakra vonatkozó, Közösségen belüli egységesebb szabályok alkamazásának céljával.

         3. cikk
   Konzultáció
   1.   A Bizottság a transzfer árképzéssel összefüggő bármely kérdésben tanácsot kérhet a csoporttól.
   2.   A csoport elnöke jelezheti a Bizottságnak, hogy egy meghatározott kérdésben kívánatos lenne a csoporttal konzultálni.
   4. cikk
   Tagság – kinevezés
   1.   A legfeljebb 43 tagból álló csoport a következőképpen épül fel:

               a)

               Tagállamonként egy képviselő.

               b)

               Legfeljebb 15 képviselő a magánszférából.

               c)

               Egy elnök.

         2.   A tagállamokat képviselő tagokat az érintett nemzeti hatóság nevezi ki. E tagok belső elszámolóárral kapcsolatos kérdésekkel foglalkozó köztisztviselők.
   3.   A magánszférából érkező tagokat a Bizottság nevezi ki belső elszámolóárral kapcsolatos kérdésekben tapasztalattal és hozzáértéssel rendelkező szakértők közül.
   4.   A tagságra megfelelőnek bizonyuló de ki nem nevezett jelöltek várólistára kerülnek, amelyet a Bizottság a helyettesítésekkor való kinevezésekre használhatja.
   5.   A magánszférából érkező tagokat személyükben nevezik ki, és a Bizottságot külső befolyástól mentesen látják el tanáccsal.
   6.   Kellő időben értesíteniük kell a Bizottságot bármilyen összeférhetetlenségről, amely függetlenségüket károsan befolyásolhatja.
   7.   Az elnököt szintén a Bizottság nevezi ki.
   8.   A tagok hivatali ideje két év, amely a lejártakor meghosszabbítható. A tagok helyettesítésükig vagy hivatali idejük végéig maradnak hivatalban.
   9.   A tagok a hivatali idejük végéig terjedő időszakra a következő esetekben helyettesíthetők:

               a)

               a tag lemondása;

               b)

               a tag nem képes többé hatékonyan hozzájárulni a csoport tanácskozásaihoz;

               c)

               a tag nem felel meg a Szerződés 287. cikke rendelkezéseinek;

               d)

               a tag az (5) bekezdéssel ellentétben külső hatásoktól nem független;

               e)

               a tag a (6) bekezdéssel ellentétben elmulasztotta időben értesíteni a Bizottságot egy összeférhetetlenségről.

         10.   A személyükben kinevezett tagok nevét az Adóügyi és Vámuniós Főigazgatóság honlapján közzéteszik. A tagok nevének összegyűjtését, feldolgozását és közzétételét a 45/2001/EK rendelet rendelkezéseinek megfelelően kell végrehajtani.
   5. cikk
   A csoport működése
   1.   A Bizottság egyetértésével és a csoport által meghatározott feladatkörrel a csoport alcsoportokat hozhat létre meghatározott kérdések megvizsgálására. Megbízatásuk teljesítésével az alcsoportokat fel kell oszlatni.
   2.   Amennyiben a Bizottság azt szükségesnek vagy hasznosnak ítéli, a Bizottság képviselője a napirenden szereplő témában járatos szakértőket vagy megfigyelőket hívhat meg a csoport munkájában vagy az alcsoport munkájában és tanácskozásain való részvételre.
   Nevezetesen a tagjelölt országok képviselőit és az OECD titkárságát is meghívhatják megfigyelőnek.
   3.   A csoport vagy alcsoport munkájában vagy tanácskozásain való részvétel keretében szerzett információk nem terjeszthetők, amennyiben a Bizottság véleménye szerint ezen információk bizalmas kérdésekkel kapcsolatosak.
   4.   A csoport és annak alcsoportjai a Bizottság által megállapított módon és időben rendes körülmények között a Bizottság hivatali helyiségeiben üléseznek. A titkársági feladatokat a Bizottság látja el.
   5.   A megbeszélésekben érdekelt bizottsági tisztviselők részt vehetnek ezeken az üléseken.
   6.   A csoport a Bizottság által elfogadott eljárásiszabályzat-minta alapján fogadja el eljárási szabályzatát.
   7.   A Bizottság szolgálatai az adott dokumentum eredeti nyelvén az interneten (6) közzétehetik a csoport összefoglalóit, megállapításait, részmegállapításait és munkadokumentumait.
   6. cikk
   Költségtérítés
   A csoport tevékenységének keretében a tagok, szakértők és megfigyelők utazási, illetve adott esetben ellátási költségeit a Bizottság a külső szakértők költségtérítéséről szóló szabályainak megfelelően megtéríti.
   A tagok, szakértők és megfigyelők szolgálataikért nem részesülnek díjazásban.
   Az ülésekkel kapcsolatos kiadások azon éves költségvetés keretein belül téríthetők meg, amelyet a Bizottság illetékes osztálya különített el a csoport tevékenységére.
   7. cikk
   Lejárat
   Ez a határozat 2011. március 31-ig marad hatályban.

      Kelt Brüsszelben, 2006. december 22-én.

            a Bizottság részéről

         László KOVÁCS

            a Bizottság tagja

      (1)  SEC(2001) 1681 23.10.2001

      (2)  COM(2001) 582 végleges, 2001.10.23.

      (3)  HL L 317., 2001.12.3., 1. o.

      (4)  HL L 8., 2001.1.12., 1. o.

      (5)  Az OECD transzferárképzési iránymutatásai multinacionális vállalkozások és az adóhatóságok számára, elfogadás időpontja: 1995. július

      (6)  http://ec.europa.eu/taxation_customs/taxation/company_tax/transfer_pricing/forum/index_en.htm


title: A Bizottság (EU, Euratom) 2016/883 határozata (2016. május 31.) a Bizottságon belüli standard biztonsági intézkedésekre, riasztási fokozatokra, valamint a válsághelyzetek kezelésére vonatkozó, a Bizottságon belüli biztonságról szóló (EU, Euratom) 2015/443 határozat 21. cikke szerinti végrehajtási szabályokról

text:
               3.6.2016

               HU

               Az Európai Unió Hivatalos Lapja

               L 146/25

         A BIZOTTSÁG (EU, Euratom) 2016/883 HATÁROZATA
   (2016. május 31.)
   a Bizottságon belüli standard biztonsági intézkedésekre, riasztási fokozatokra, valamint a válsághelyzetek kezelésére vonatkozó, a Bizottságon belüli biztonságról szóló (EU, Euratom) 2015/443 határozat 21. cikke szerinti végrehajtási szabályokról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a Bizottságon belüli biztonságról szóló, 2015. március 13-i (EU, Euratom) 2015/443 bizottsági határozatra (1) és különösen annak 21. cikkére,
   mivel:

               (1)

               A standard biztonsági intézkedésekre, a riasztási fokozatokra és a válsághelyzetek kezelésére vonatkozó végrehajtási szabályok célja a személyek, létesítmények és egyéb eszközök sértetlenségének az azonosított kockázatokkal arányban álló, megfelelő mértékű védelméről való gondoskodás, valamint a biztonság hatékony és pontos érvényesülésének garantálása.

               (2)

               Felül kell vizsgálni és egyszerűsíteni kell a 2007/65/EK bizottsági határozattal (határozat) (2) bevezetett, a Bizottságon belüli biztonsági riasztási fokozatok rendszerét, hogy az rugalmasabban és eredményesebben reagáljon a biztonsági veszélyekre.

               (3)

               Az Európai Külügyi Szolgálatnak (a továbbiakban: EKSZ) – az Unió önálló, függetlenül működő szerveként történő – létrehozása szükségessé teszi a riasztási fokozatokra vonatkozó jelenlegi szabályoknak a bizottsági személyzettel szembeni gondossági kötelezettség tekintetében történő módosítását. Az EKSZ felelős az Európai Unió küldöttségei létesítményeinek és az azokban dolgozó személyzetnek a biztonságáért és védelméért.

               (4)

               E határozat felhatalmazásról szóló bizottsági határozat tárgya a Bizottság biztonsági kérdésekért felelős tagja érdekében, az (EU, Euratom) 2015/443 határozat 21. cikkében említett belső eljárási szabályzattal teljes összhangban.

               (5)

               Ezért a 2007/65/EK határozatot hatályon kívül kell helyezni,

         ELFOGADTA EZT A HATÁROZATOT:
   1. FEJEZET

      ÁLTALÁNOS RENDELKEZÉSEK

   1. cikk
   Fogalommeghatározás
   Az (EU, Euratom) 2015/443 határozat 1. cikkében foglalt fogalommeghatározásokon túl az alábbi fogalommeghatározás alkalmazandó:

      „riasztási fokozat”: biztonsági intézkedések, amelyek célja, hogy a Bizottságon belül garantálják a személyek, létesítmények és egyéb eszközök sértetlenségének a biztonsági veszélyekkel arányban álló, meghatározott szintű védelmét.
   2. cikk
   Tárgy és hatály
   (1)   Ez a határozat az (EU, Euratom) 2015/443 határozatnak megfelelően meghatározza a Bizottságon belüli biztonságot érintő veszélyekre és váratlan eseményekre való felkészülésre vagy reagálására irányuló, riasztási fokozat szerinti intézkedéseket, valamint a válsághelyzetek kezeléséhez szükséges intézkedéseket.
   (2)   A Bizottság létesítményeiben standard biztonsági intézkedésekből és három riasztási fokozatból álló biztonsági rendszert kell alkalmazni. A standard biztonsági intézkedéseket és a riasztási fokozatokat az alábbi színkódok szerint kell meghatározni: a FEHÉR a standard biztonsági intézkedéseknek felel meg; a SÁRGA, a NARANCSSÁRGA és a PIROS a fokozott fenyegetési szinteknek felel meg.
   (3)   Ez a határozat valamennyi bizottsági szervezeti egységre vonatkozik, valamint a Bizottságnak az Európai Unió területén belül és azon kívül található valamennyi létesítményében alkalmazni kell a 4. cikkben említett feladatköröknek megfelelően.
   3. cikk
   Riasztási fokozati szintek
   (1)   Ha a Bizottságon belül nem azonosítottak a személyek, létesítmények vagy egyéb eszközök sértetlenségét érintő konkrét veszélyeket vagy váratlan eseményeket, a szabványos FEHÉR biztonsági intézkedések alkalmazandók. Ezeket a megfelelő biztonsági szint garantálása céljából kell kialakítani és minden nap alkalmazni kell.
   (2)   Ha személyek, létesítmények vagy egyéb eszközök sértetlenségét érintő olyan veszély vagy váratlan esemény merül fel, amely kedvezőtlen hatást gyakorolhat a Bizottságra vagy annak működésére, a SÁRGA riasztási fokozat alkalmazandó.
   (3)   Ha személyek, létesítmények vagy egyéb eszközök sértetlenségét érintő olyan veszély merül fel, amely kifejezetten a Bizottságot vagy annak működését érinti, bár a támadás konkrét célja vagy ideje nem határozható meg, a NARANCSSÁRGA riasztási fokozat alkalmazandó.
   (4)   Ha személyek, létesítmények vagy egyéb eszközök sértetlenségét érintő, kifejezetten a Bizottságot vagy annak működését célzó közvetlen támadás veszélye fenyeget, a PIROS riasztási fokozat alkalmazandó.
   4. cikk
   Feladatkörök
   (1)   A Bizottság biztonságért felelős tagja:

               a)

               a többi európai intézménnyel és egyéb érintett európai szervezettel konzultálva döntést hoz a riasztási fokozati szint megváltoztatásáról;

               b)

               a Humánerőforrásügyi és Biztonsági Főigazgatóság tanácsa alapján dönt arról, hogy a riasztási fokozat mely konkrét intézkedéseit kell végrehajtani az aktuális biztonsági helyzet fényében, valamint arról, hogy milyen további biztonsági intézkedéseket kell hozni;

               c)

               tájékoztatja a Bizottság elnökét és tagjait az e cikknek megfelelően hozott valamennyi döntésről.

         (2)   A Humánerőforrásügyi és Biztonsági Főigazgatóság:

               a)

               felelős e határozat végrehajtásáért a Bizottságnak az Európai Unió tagállamaiban található létesítményeiben.

               b)

               biztosítja az (EU, Euratom) 2015/443 határozat 18. cikkének (2) bekezdésébe foglalt külső kapcsolatot abban az esetben, ha olyan veszély vagy váratlan esemény merül fel, amely személyek, létesítmények vagy egyéb eszközök sértetlenségét érinti a Bizottságon belül;

               c)

               szükséghelyzetben meghozza az (1) bekezdés a) és b) pontjában megállapított határozatokat. A Humánerőforrásügyi és Biztonsági Főigazgatóság az említett intézkedések meghozatalát követően mielőbb tájékoztatja a Bizottság biztonságért felelős tagját az intézkedésekről és azok indokairól;

               d)

               folyamatosan figyelemmel kíséri a biztonsági veszélyeket és kockázatokat.

         (3)   A Humanitárius Segélyek és Polgári Védelem Főigazgatósága felelős e határozat végrehajtásáért a harmadik országokban található valamennyi hivatalában.
   (4)   A Kommunikációs Főigazgatóság felelős e határozat végrehajtásáért a Bizottság képviseletein és a regionális képviseleteken.
   (5)   A Közös Kutatóközpont főigazgatósága felelős e határozat végrehajtásáért a Bizottság Közös Kutatóközpontjának létesítményeiben.
   (6)   A felsorolt főigazgatóságok sürgős esetben további biztonsági intézkedéseket hozhatnak e határozatnak, valamint az (EU, Euratom) 2015/443 határozatnak megfelelően. A Humánerőforrásügyi és Biztonsági Főigazgatóságot haladéktalanul tájékoztatni kell ezekről az intézkedésekről.
   5. cikk
   Intézkedések
   (1)   A Humánerőforrásügyi és Biztonsági Főigazgatóság meghozza és végrehajtja az (EU, Euratom) 2015/443 határozatnak megfelelő biztonsági intézkedéseket. A Humánerőforrásügyi és Biztonsági Főigazgatóságnak ki kell dolgoznia és végre kell hajtania az intézkedések nem teljes körű jegyzékét.
   (2)   A riasztási fokozat szerinti intézkedéseknek szigorúan meg kell felelniük az (EU, Euratom) 2015/443 határozatnak. A riasztási fokozatok szintjeit az európai intézmények illetékes szolgálataival és az egyéb érintett európai szervezetekkel, valamint a Bizottság létesítményeinek otthont adó tagállamokkal szoros együttműködésben határozzák meg.
   (3)   A riasztási szinteket színkódok szerinti jelzőrendszer segítségével és a riasztási fokozat szintje szerint változó színnel kell jelezni a nyilvános helyiségekben.
   (4)   A „FEHÉR” szín szerinti biztonsági intézkedések részleteit egy biztonsági közleményben kell megadni, teljes összhangban az (EU, Euratom) 2015/443 határozat 21. cikkének (2) bekezdésével.
   2. FEJEZET

      VEGYES ÉS ZÁRÓ RENDELKEZÉSEK

   6. cikk
   Átláthatóság
   A Bizottság személyzetének, és a határozat hatálya alá tartozó minden személynek a tudomására kell hozni ezt a határozatot.
   7. cikk
   Hatályon kívül helyezés
   A 2007/65/EK bizottsági határozat hatályát veszti.
   8. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. május 31-én.

            az elnök nevében,

            a Bizottság részéről

         Kristalina GEORGIEVA

            alelnök

      (1)  HL L 72., 2015.3.17., 41. o.

      (2)  A Bizottság 2006. december 15-i 2007/65/EK határozata a Bizottság standard biztonsági intézkedéseinek és riasztási fokozatainak létrehozásáról, valamint a válsághelyzetek kezelésére vonatkozó operatív eljárások tekintetében eljárási szabályzatának módosításáról (HL L 32., 2007.2.6., 144. o.).


title: A Tanács határozata (2001. december 3.) az egyrészről az Európai Közösségek és tagállamai, másrészről Macedónia Volt Jugoszláv Köztársaság között létrejött stabilizációs és társulási megállapodás kereskedelmi vonatkozásainak a felek között az egyes borokra vonatkozó kölcsönös preferenciális engedményekről, a borelnevezések kölcsönös elismeréséről, oltalmáról és ellenőrzéséről, valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről folytatott tárgyalások eredményének figyelembevételével történő kiigazításáról szóló kiegészítő jegyzőkönyv megkötéséről

text:
Fontos jogi nyilatkozat

|

32001D0916

Hivatalos Lap L 342 , 27/12/2001 o. 0006 - 0008

		A Tanács határozata(2001. december 3.)az egyrészről az Európai Közösségek és tagállamai, másrészről Macedónia Volt Jugoszláv Köztársaság között létrejött stabilizációs és társulási megállapodás kereskedelmi vonatkozásainak a felek között az egyes borokra vonatkozó kölcsönös preferenciális engedményekről, a borelnevezések kölcsönös elismeréséről, oltalmáról és ellenőrzéséről, valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről folytatott tárgyalások eredményének figyelembevételével történő kiigazításáról szóló kiegészítő jegyzőkönyv megkötéséről(2001/916/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben a 300. cikke (2) bekezdése első albekezdésének első mondatával és a 300. cikke (4) bekezdésével,tekintettel a Bizottság javaslatára,mivel:(1) Az egyrészről az Európai Közösségek és tagállamai, és másrészről Macedónia Volt Jugoszláv Köztársaság között létrejött stabilizációs és társulási megállapodást (a továbbiakban: Stabilizációs és Társulási Megállapodás) 2000. november 24-én parafálták, és levélváltás útján 2001. április 9-én Luxembourgban írták alá. A Stabilizációs és Társulási Megállapodás 27. cikkének (4) bekezdése előírja, hogy meg kell határozni a borra és szeszes italokra alkalmazandó kereskedelmi rendszereket.(2) A Tanács által 1998. március 11-én elfogadott irányelveknek megfelelően a Bizottság és Macedónia Volt Jugoszláv Köztársaság 2001. június 20-án megállapodást kötött az egyes borokra vonatkozó új kereskedelmi engedményekről, valamint a borelnevezések és szeszes italok megnevezésének kölcsönös elismeréséről, oltalmáról és ellenőrzéséről. Az átfogó stabilizációs folyamaton belüli következetesség biztosítása érdekében e tárgyalások eredményeit Kiegészítő Jegyzőkönyv formájában be kell illeszteni a Stabilizációs és Társulási Megállapodás keretébe.(3) Az egyes borok számára előírt preferenciális kereskedelmi engedményekről szóló végrehajtási rendeletek elfogadását célzó rendelkezéseket a Bizottságnak kell meghoznia a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [1] 248a. cikkével felállított Vámkódex Bizottság segítségével, a borpiac közös szervezéséről szóló, 1999. május 17-i 1493/1999/EK tanácsi rendelet [2] 62. cikkének sérelme nélkül. A Bizottság a végrehajtási rendeleteken elvégzi azokat a szükséges módosításokat és technikai kiigazításokat, amelyek az Európai Közösség és Macedónia Volt Jugoszláv Köztársaság között megkötött új kedvezményes megállapodásokból, jegyzőkönyvekből, levélváltásokból vagy egyéb jogi aktusokból eredhetnek, vagy amelyek a Kombinált Nómenklatúra és a TARIC-kódok változásai alapján szükségesek.(4) A Jegyzőkönyv egyes rendelkezései végrehajtásának megkönnyítése érdekében a Bizottságot fel kell hatalmazni arra, hogy a Közösség nevében jóváhagyja a borelnevezések kölcsönös elismeréséről, oltalmáról és ellenőrzéséről szóló megállapodás (a Jegyzőkönyv II. melléklete), valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről szóló megállapodás (a Jegyzőkönyv III. melléklete) jegyzékeit és jegyzőkönyveinek módosításáról szóló határozatokat. E jogi aktusok elfogadása során a Bizottságot egyrészről az 1493/1999/EK rendelet 74. cikkével felállított Borpiaci Irányítóbizottságnak, és másrészről a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK tanácsi rendelet [3] 13. cikkével felállított szeszes italokkal foglalkozó végrehajtási bizottságnak, valamint az ízesített bor, az ízesített boralapú italok és az ízesített boralapú koktélok meghatározására, megnevezésére és kiszerelésére vonatkozó általános szabályok megállapításáról szóló, 1991. június 10-i 1601/91/EGK tanácsi rendelet [4] 12. cikkével felállított ízesített borokkal foglalkozó végrehajtási bizottságnak kell támogatnia.(5) Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi rendeletnek [5] megfelelően kell elfogadni,A KÖVETKEZŐKÉPPEN HATÁROZOTT:1. cikkAz egyrészről az Európai Közösségek és tagállamai, másrészről Macedónia Volt Jugoszláv Köztársaság között létrejött stabilizációs és társulási megállapodás kereskedelmi vonatkozásainak a felek között az egyes borokra vonatkozó kölcsönös preferenciális engedményekről, a borelnevezések kölcsönös elismeréséről, oltalmáról és ellenőrzéséről, valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről folytatott tárgyalások eredményének figyelembevételével történő kiigazításáról szóló kiegészítő jegyzőkönyvet a Közösség nevében a Tanács jóváhagyja.A Jegyzőkönyv szövegét csatolták e határozathoz.2. cikk(1) A Tanács elnöke felhatalmazást kap, hogy kijelölje a Jegyzőkönyvnek a Közösség nevében való, a Közösséget jogilag kötelező aláírására jogosult személyt.(2) A Jegyzőkönyv 3. cikkében előírt jóváhagyási értesítést a Közösség nevében a Tanács elnöke küldi meg.3. cikkAz 1493/1999/EK rendelet 62. cikke sérelme nélkül, az e határozat 4. cikkének (2) bekezdésében megállapított eljárás szerint a Bizottság elfogadja a Jegyzőkönyv I. mellékletében felsorolt, meghatározott borokra előírt vámkontingensek alkalmazására vonatkozó rendelkezéseket, valamint a végrehajtási rendeletek módosításait és technikai kiigazításait, amelyek a Kombinált Nómenklatúra szerinti kódok és a TARIC-albontások változásai alapján szükségesek, vagy amelyek az Európai Közösség és Macedónia Volt Jugoszláv Köztársaság között megkötött új megállapodásokból, jegyzőkönyvekből, levélváltásokból vagy egyéb jogi aktusokból erednek.4. cikk(1) A Bizottságot munkájában a 2913/92/EGK rendelet 248a. cikkével létrehozott Vámkódex Bizottság segíti.(2) E bekezdésre való hivatkozás esetén az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikkének (3) bekezdésében előírt időtartamot három hónapban állapítják meg.(3) A Vámkódex Bizottság elfogadja saját eljárási szabályzatát.5. cikk(1) Azon határozatok alkalmazásában, amelyekkel a Stabilizációs és Társulási Bizottság a borelnevezések kölcsönös elismeréséről, oltalmáról és ellenőrzéséről szóló megállapodás 4. cikkének (7) bekezdésében és 14. cikke (2) bekezdésének a) pontjában előírt oltalom alatt álló elnevezések jegyzékeit megállapítja, a Közösség álláspontját a Bizottság javaslatára a minősített többséggel eljáró Tanács állapítja meg.(2) Az (1) bekezdés sérelme nélkül, a borelnevezések kölcsönös elismeréséről, oltalmáról és ellenőrzéséről szóló megállapodás 13. és 14. cikkének alkalmazásában, a Bizottság az e határozat 6. cikk (2) bekezdésében megállapított eljárásnak megfelelően megköti a Megállapodáshoz csatolt jegyzékeket és a Jegyzőkönyvet módosító szükséges jogi aktusokat. A fenti cikkek hatálya alá tartozó egyéb esetekre vonatkozóan a Bizottság állapítja meg és képviseli a Közösség álláspontját.6. cikk(1) A Bizottságot munkájában az 1493/1999/EK rendelet 74. cikkével létrehozott Borpiaci Irányítóbizottság segíti.(2) E bekezdésre való hivatkozás esetén az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikkének (3) bekezdésében előírt időtartamot egy hónapban állapítják meg.(3) A bizottság elfogadja saját eljárási szabályzatát.7. cikk(1) Azon határozatok alkalmazásában, amelyekkel a Stabilizációs és Társulási Bizottság a szeszes italok és ízesített italok megnevezésének kölcsönös elismeréséről, oltalmáról és ellenőrzéséről szóló megállapodás 4. cikkének (5) bekezdésében és 14. cikke (2) bekezdésének a) pontjában előírt oltalom alatt álló elnevezések jegyzékeit megállapítja, a Közösség álláspontját a Bizottság javaslatára a minősített többséggel eljáró Tanács állapítja meg.(2) Az (1) bekezdés sérelme nélkül, a szeszes italok és ízesített italok megnevezésének kölcsönös elismeréséről, oltalmáról és ellenőrzéséről szóló megállapodás 13. és 14. cikkének alkalmazásában a Bizottság – az e határozat 8. cikkének (2) bekezdésében megállapított eljárásnak megfelelően – megköti a Megállapodáshoz csatolt jegyzékeket és a Jegyzőkönyvet módosító szükséges jogi aktusokat. A fenti cikkek hatálya alá tartozó egyéb esetekre vonatkozóan a Bizottság állapítja meg és képviseli a Közösség álláspontját.8. cikk(1) A Bizottságot munkájában az 1576/89/EGK rendelet 13. cikkével létrehozott szeszes italokkal foglalkozó végrehajtási bizottság, valamint az 1601/91/EGK rendelet 12. cikkével felállított ízesített borokkal, ízesített boralapú italokkal és ízesített boralapú koktélokkal foglalkozó végrehajtási bizottság segíti.(2) E bekezdésre való hivatkozás esetén az 1999/468/EK határozat 5. és 7. cikkét kell alkalmazni.Az 1999/468/EK határozat 5. cikkének (6) bekezdésében előírt időtartamot egy hónapban állapítják meg.(3) A bizottságok elfogadják saját eljárási szabályzatukat.9. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 2001. december 3-án.a Tanács részérőlaz elnökF. Vandenbroucke[1] HL L 302., 1992.10.19., 1. o. A legutóbb a 2700/2000/EK rendelettel (HL L 311., 2000.12.12., 17. o.) módosított rendelet.[2] HL L 179., 1999.7.14., 1. o. A legutóbb a 2826/2000/EK rendelettel (HL L 328., 2000.12.23., 2. o.) módosított rendelet.[3] HL L 160., 1989.6.12., 1. o. A legutóbb a 3378/94/EK európai parlamenti és tanácsi rendelettel (HL L 366., 1994.12.31., 1. o.) módosított rendelet.[4] HL L 149., 1991.6.14., 1. o. A legutóbb a 2061/96/EK európai parlamenti és tanácsi rendelettel (HL L 277., 1996.10.30., 1. o.) módosított rendelet.[5] HL L 184., 1999.7.17., 23. o.--------------------------------------------------


title: 2004/726/EK: Az Európai Parlament határozata (2004. április 21.) az Európai Unió 2002-es pénzügyi évre szóló általános költségvetésének végrehajtására vonatkozó felelősség alóli mentesítéséről (VI. szakasz – Európai Gazdasági és Szociális Bizottság)

text:
               21.4.2004

               HU

               Az Európai Unió Hivatalos Lapja

               L 330/20

         AZ EURÓPAI PARLAMENT HATÁROZATA
   (2004. április 21.)
   az Európai Unió 2002-es pénzügyi évre szóló általános költségvetésének végrehajtására vonatkozó felelősség alóli mentesítéséről (VI. szakasz – Európai Gazdasági és Szociális Bizottság)
   (2004/726/EK)

    ---documentbreak---

               21.4.2004

               HU

               Az Európai Unió Hivatalos Lapja

               L 330/20

         AZ EURÓPAI PARLAMENT ÁLLÁSFOGLALÁSA
   az Európai Unió 2002-es pénzügyi évre szóló általános költségvetésének végrehajtására vonatkozó felelősség alóli mentesítéséről (VI. szakasz – Európai Gazdasági és Szociális Bizottság) szóló határozatról, a kapcsolódó nyilatkozatokkal


title: 2009/375/EK: A Bizottság határozata ( 2009. május 8. ) az élelmiszer-biztonság, állategészségügy, állatjóllét és növényegészségügy területével kapcsolatos képzési eszközökre vonatkozó 2009. évi munkaprogram finanszírozásáról

text:
               9.5.2009

               HU

               Az Európai Unió Hivatalos Lapja

               L 116/54

      A BIZOTTSÁG HATÁROZATA

   (2009. május 8.)
   az élelmiszer-biztonság, állategészségügy, állatjóllét és növényegészségügy területével kapcsolatos képzési eszközökre vonatkozó 2009. évi munkaprogram finanszírozásáról
   (2009/375/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) és különösen annak 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (2) és különösen annak 90. cikkére,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (3) és különösen annak 2. cikke (1) bekezdésének i. albekezdésére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (4) és különösen annak 51. cikkére és 66. cikke (1) bekezdésének b) és c) pontjára,
   tekintettel az 58/2003/EK tanácsi rendelet alkalmazásában a közegészségügy területén tett közösségi fellépés igazgatására Közegészségügyi Program Végrehajtó Hivatala néven végrehajtó hivatal létrehozásáról szóló, 2004. december 15-i 2004/858/EK bizottsági határozatra (5) és különösen annak 6. cikke,
   tekintettel az 1786/2002/EK határozattal elfogadott közegészségügyi program (2003–2008), az 1350/2007/EK határozattal elfogadott közegészségügyi program (2008–2013), az 1926/2006/EK határozattal elfogadott fogyasztóvédelmi program (2007–2013) és a 882/2004/EK rendelet és a 2000/29/EK irányelv hatálya alá tartozó élelmiszer-biztonsági képzések végrehajtásával kapcsolatos feladatokat végzése céljából az Egészség- és Fogyasztóügyi Végrehajtó Ügynökségre hatásköröket átruházó, 2008. szeptember 9-i C(2008) 4943 bizottsági határozatra,
   mivel:

               (1)

               Az 1605/2002/EK, Euratom rendelet 75. cikkével és a 2342/2002/EK, Euratom rendelet 90. cikkével összhangban a kiadásokra vállalt kötelezettséget finanszírozási határozatnak kell megelőznie, amely meghatározza a költségvetésből fedezett kiadásokkal járó tevékenység lényeges elemeit.

               (2)

               Az élelmiszer-biztonsággal, állategészségüggyel, állatjólléttel és növényegészségüggyel foglalkozó számos jogi aktuson belül különböző intézkedéseket írnak elő a képzési eszközökkel kapcsolatban. E tevékenységeket a közösségi költségvetésből kell finanszírozni. E tevékenységek finanszírozása egyetlen határozat tárgyát kell, hogy képezze.

               (3)

               A 2004/858/EK határozat 4. és 6. cikke szerint az Egészség- és Fogyasztóügyi Végrehajtó Ügynökség a 882/2004/EK rendelet és a 2000/29/EK irányelv hatálya alá tartozó élelmiszer-biztonsági képzések végrehajtása érdekében bizonyos tevékenységeket végez, és e célból megkapja a szükséges előirányzatokat,

         A KÖVETKEZŐKÉPPEN HATÁROZOTT:
   1. cikk
   Az élelmiszer-biztonság, állategészségügy, állatjóllét és növényegészségügy területével kapcsolatos képzési eszközökhöz fűződő tevékenységek 2009-ben megvalósuló finanszírozására vonatkozó, a mellékletben található munkaprogramot a Bizottság elfogadja.
   Kihirdetéséért és végrehajtásáért az Egészség- és Fogyasztóügyi Főigazgatóság főigazgatója felelős.
   Az egyes intézkedések maximális indikatív költségvetésén belül az összesen 20 %-ot meg nem haladó változások nem tekintendők jelentősnek, ha nem befolyásolják lényegesen a munkaterv jellegét és célkitűzéseit. A költségvetési rendelet 59. cikkében említett, engedélyezésre jogosult tisztviselő a pénzgazdálkodás hatékonyságának elvével összhangban elfogadhatja e változásokat.
   2. cikk
   A 17 01 04 31 költségvetési tételben szereplő működési támogatást az Egészség- és Fogyasztóügyi Végrehajtó Ügynökség számára kell kifizetni.
   3. cikk
   A mellékletben található munkaprogramhoz rendelt előirányzatok az 1605/2002/EK, Euratom rendelet 83. cikkével összhangban késedelmi kamat fizetésére is használhatók.

      Kelt Brüsszelben, 2009. május 8-án.

            a Bizottság részéről

         Androulla VASSILIOU

            a Bizottság tagja

      (1)  HL L 248., 2002.9.16., 1. o.

      (2)  HL L 357., 2002.12.31., 1. o.

      (3)  HL L 169., 2000.7.10., 1. o.

      (4)  HL L 165., 2004.4.30., 1. o.

      (5)  HL L 369., 2004.12.16., 73. o.

      MELLÉKLET

         Az élelmiszer-biztonság, állategészségügy, állatjóllét és növényegészségügy területével kapcsolatos képzési eszközökre vonatkozó 2009. évi munkaprogram

      KÉPZÉS
      1.   Költségvetési tételek: 17 04 07 01 és 17 04 04 01
      Jogalap

                  —

                  A 882/2004/EK rendelet 51. cikke és 66. cikke (1) bekezdésének b) pontja.

                  —

                  A 2000/29/EK irányelv és különösen annak 2. cikke (1) bekezdésének i. pontja.

            Az e költségvetésből finanszírozandó tevékenység célja képzések, munkaértekezletek vagy szemináriumok előkészítése, megszervezése és lebonyolítása a Közösségben és harmadik országokban annak biztosítása érdekében, hogy a hatósági ellenőrzéseket végző személyi állomány megfelelően képzett legyen. A képzések és szemináriumok révén a kormánytisztviselők, nemzeti hatóságok és laboratóriumi szakértők tájékoztatást és képzést kapnak az élelmiszerrel, takarmánnyal és növényegészségüggyel kapcsolatos közösségi jogról, valamint a közösségi piacokon való engedélyezés céljából az élelmiszerre, takarmányra, növényekre és növényi termékekre vonatkozó ellenőrzési követelményekről.
      A Bizottság azáltal járul hozzá a tagállami tisztviselők képzéséhez, hogy a nemzeti szinten nyújtott képzéseket közösségi szempontból lényeges aspektusokkal egészíti ki.
      2009-ben a képzési tevékenységek témái a következők:

                  —

                  a HACCP (veszélyelemzés, kritikus ellenőrzési pontok) elvein alapuló, az élelmiszerre és takarmányra vonatkozó ellenőrzési eljárások; a HACCP-rendszerek megvalósítását vizsgáló ellenőrzési technikák,

                  —

                  megelőzés és ellenőrzések az állategészségügy terén,

                  —

                  élelmiszer-higiénia és -ellenőrzés: hal-, hús- és tejtermékek,

                  —

                  fertőző szivacsos agyvelőbántalmak megelőzése, az ellenük történő védekezés, valamint felszámolásuk,

                  —

                  növény-egészségügyi ellenőrzések,

                  —

                  élelmiszerekkel érintkezésbe kerülő anyagok,

                  —

                  GMO-elemzés,

                  —

                  az élelmiszerekre és az élelmiszer-behozatalra vonatkozó uniós szabályok és követelmények,

                  —

                  a nagy patogenitású madárinfluenza diagnózisa és visszaszorítása,

                  —

                  egyéb állat-egészségügyi, állatjólléti, növény-egészségügyi és élelmiszer-biztonsági kérdések, együttműködés más nemzetközi szervezetekkel az élelmiszer-biztonsággal kapcsolatos képzés terén.
                  (12 300 000 EUR)

            Finanszírozás közbeszerzésen keresztül
      Az év során a közbeszerzésekre elkülönített teljes költségvetési keret 12 300 000 EUR.
      A fent említett technikai kérdések mindegyike tekintetében egy vagy több szolgáltatási szerződést írnak alá, a becslések szerint összesen mintegy tizennégyet. A külső szerződéses megbízottak feladatai elsősorban a képzési tevékenységek szervezési és logisztikai aspektusait érintik.
      A közbeszerzési eljárást a lehető leghamarabb el kell indítani (körülbelül március és június között) annak érdekében, hogy a szerződéseket 2009-ben alá lehessen írni.
      A 12 300 000 EUR-ból 12 000 000 EUR-t (a 882/2004/EK rendelet és a 2000/29/EK irányelv hatálya alá tartozó élelmiszer-biztonsági intézkedések finanszírozása) az ügynökség fog kezelni és végrehajtási célokra kiadni (2008/544/EK bizottsági határozat (1)). A fennmaradó 300 000 EUR-t a Bizottság használja fel a GMO-kkal kapcsolatos program céljára.
      2.   Költségvetési tétel: 17 01 04 05
      Jogalap

                  —

                  A 882/2004/EK rendelet 66. cikke (1) bekezdésének c) pontja.

            Az ebből a költségvetésből finanszírozandó tevékenységek a következőkre irányulnak:

                  —

                  „e-tanulás” kísérleti projekt beindítása egyes képzési programokkal kapcsolatban annak érdekében, hogy a „jobb képzés a biztonságosabb élelmiszerekért” program mind az EU-tagállamokban, mind harmadik országokban szélesebb körben ismertebb legyen a hatósági ellenőrzéseket végző személyi állomány körében,

                  —

                  tanulmány végzése azzal a céllal, hogy felismerjék és definiálják a bevált gyakorlatokat a „jobb képzés a biztonságosabb élelmiszerekért” programmal kapcsolatos tevékenységek terén, annak érdekében, hogy az egyedi igényekre szabott képzési eszközök meghatározásával a „train the trainer” (oktatóképzés) megközelítést jobban elterjesszék.

            Végezetül a képzési programok gördülékeny lebonyolítása érdekében finanszírozni kell az informatikai berendezéseket és eszközöket, a tájékoztatás célját szolgáló anyagokat, valamint az információs és kommunikációs támogatásokat.
      (370 000 EUR)
      Finanszírozás: meglévő keretszerződések és/vagy közbeszerzési eljárások.
      A becslések szerint mintegy négy szolgáltatási szerződést írnak alá.
      A szerződések aláírásának várható ideje: március és július között.
      3.   Költségvetési tétel: 17 01 04 31
      Jogalap

                  —

                  A 2004/858/EK határozat és különösen annak 6. cikke.

            Ez a költségvetés az ügynökségnek a pénzügyi terv 2. fejezete alá tartozó programok 2009-ben megvalósuló működési támogatását finanszírozza. A 17 01 04 31 költségvetési tétel az ügynökség 2009-ben megvalósuló működési támogatásának a „jobb képzés a biztonságosabb élelmiszerekért” programmal kapcsolatos részét finanszírozza. Az 58/2003/EK tanácsi rendelet (2) 12. cikkének (3) bekezdése szerint a működési támogatást az olyan közösségi programok keretösszegéből utalják ki, amelynek az igazgatásában az ügynökség részt vesz. 2009-ben az Egészség- és Fogyasztóügyi Végrehajtó Ügynökség számára fizetendő támogatásnak két külön tételt hoztak létre a költségvetésben: egyet a pénzügyi terv 2. fejezetébe, egyet a 3b. fejezetébe tartozó programok számára.
      (1 100 000 EUR)
      Összefoglalás

                  Sz.

                  Név

                  Költségvetési tétel

                  Jogalap

                  Összeg
                  EUR-ban

                  1

                  Képzések: külső szerződések képzési programok végrehajtására

                  17 04 07 01

                  882/2004/EK rendelet

                  11 300 000

                  17 04 04 01

                  2000/29/EK irányelv

                  1 000 000

                  2

                  Képzések: éves jelentés, „e-tanulás” kísérleti projekt, bevált gyakorlatok, informatikai berendezés és eszközök, tájékoztatás célját szolgáló anyagok, információs és kommunikációs támogatás

                  17 01 04 05

                  882/2004/EK rendelet

                  370 000

                  3

                  Működési támogatás

                  17 01 04 31

                  2008/544/EK határozat

                  1 100 000

                  Összesen

                  13 770 000

         (1)  HL L 173., 2008.7.3., 27. o.

         (2)  HL L 11., 2003.1.16., 1. o.